Z A P I S N I K
       s 12. sjednice Vijeća Mjesnog odbora „Sveti Duh“, od 23. svibnja 2022.
u Mjesnoj samoupravi „Sveti Duh“, Dunjevac 15A
s početkom u 18:00 sati

NAZOČNI ČLANOVI VIJEĆA:
Branko Ančić, Nikola Šanta, Bojan Blažević, Sandra Bregant, Vladimira Matošin, Goran Jukić, Ljubomir Marić

Predsjedava Branko Ančić, predsjednik Vijeća. 
Konstatira da je nazočno 7 od ukupno 7 članova Vijeća što zadovoljava da se odluke mogu pravovaljano donositi.

Predsjednik daje Zapisnik s 11. sjednice od 13 travnja 2022. na glasovanje te se isti jednoglasno usvaja.
Predsjednik predlaže usvajanje dnevnog reda, 
Jednoglasno usvojen slijedeći: 

D n e v n i   r e d

1. Dubravko Lučić k.č. 507,508,509 i 510 k.o. Črnomerec – očitovanje o mogućnosti raspolaganja
2. Ulica Sveti Duh 148 – zahtjev za postavljanje uspornika 
3. Ulica Sveti Duh – postavljanje stupića kod crkve Sv. Antuna 
4. Ulica Sveti Duh 131 – zamjena neispravnih sprava u dječjem parku
5. Ulica Sveti Duh 131 – zahtjev za postavljanje uspornika 
6. Ulica Podvinje – zahtjev za uređenje ulice
7. ULK CARPE DIEM – zahtjev za korištenje prostora, Dunjevac 15A
8. Pitanja, prijedlozi i obavijesti
· Dunjevac od 1do 15 – postavljanje zaštitnih stupića, odgovor Gradskog ureda za obnovu, izgradnju, prostorno uređenje, graditeljstvo, komunalne poslove i promet


Ad. 1. 	Dubravko Lučić k.č. 507,508,509 i 510 k.o. Črnomerec – očitovanje o mogućnosti 
raspolaganja

Predsjednik otvara raspravu o točci dnevnog reda 
Nakon rasprave, jednoglasno donesen slijedeći:

Z A K L J U Č A K 
o očitovanju o mogućnosti raspolaganja k.č. 507, 508, 509 i 510, sve k.o. Črnomerec

1. Vijeće Mjesnog odbora „Sveti Duh“ raspravljalo je o dopisu Gradskog ured za gospodarstvo, ekološku održivost i strategijsko planiranje kojim se traži očitovanje o mogućnosti raspolaganja k.č. 507, 508, 509 i 510, sve k.o. Črnomerec.

2. Vijeće Prijedlozima i Planom KA za 2022. godinu nema ništa predviđeno na navedenim česticama. 

3. Ovaj Zaključak dostavit će se Gradskom uredu za mjesnu samoupravu, civilnu zaštitu, sigurnost i Vijeću Gradske četvrti Črnomerec na daljnje postupanje.



Ad. 2.   Ulica Sveti Duh 148 – zahtjev za postavljanje uspornika 
Predsjednik otvara raspravu o točci dnevnog reda 
Nakon rasprave, jednoglasno donesen slijedeći:

          Z A K L J U Č A K 
    o prijedlogu za postavljanje uspornika, Sveti Duh 148

1. Vijeće Mjesnog odbora „Sveti Duh“ raspravljalo je o prijedlogu smirivanja prometa na relaciji Sveti Duh  oko k.br.148. 

2. Na navedenoj adresi nalaze se montažni uspornici. Traži se njihova zamjena s betonskim uspornicima u skladu s uvjetima na prometnici.

3. Ovaj Zaključak dostavit će se Gradskom uredu za mjesnu samoupravu, civilnu zaštitu, sigurnost i Vijeću Gradske četvrti Črnomerec na daljnje postupanje.

Ad. 3.  Ulica Sveti Duh – postavljanje stupića kod crkve Sv. Antuna 

Predsjednik podsjeća da se o ovom problemu raspravljalo i u prošlom mandatu o prijedlogu za postavljanje zaštitnih stupića.
Problem nastaje zbog parkiranih vozila s obje strane ulice Sveti Duh od kružnog toka do ulice Dražice.
Predsjednik otvara raspravu o točci dnevnog reda.
Nakon rasprave, jednoglasno donesen slijedeći:

Z A K L J U Č A K
o prijedlogu za postavljanje zaštitnih stupića u ulici Sveti Duh od kružnog toka do ulice Dražice sa istočne i zapadne strane

1. Vijeće Mjesnog odbora „Sveti Duh“ predlaže da se u Prioritete plana komunalnih aktivnosti uvrsti postavljanje zaštitnih stupića u ulici Sveti Duh od kružnog toka do ulice Dražice sa istočne i zapadne strane.

2. Zbog učestalog parkiranja vozila na navedenoj lokaciji, nastaju problemi prilikom prolaska većih vozila, hitne i vatrogasnih vozila.

3. Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.


Ad. 4.  Ulica Sveti Duh 131 – zamjena neispravnih sprava u dječjem parku

Predsjednik otvara raspravu o točci dnevnog reda 
Nakon rasprave, jednoglasno donesen slijedeći:

ZAKLJUČAK
o zamjeni neispravnih sprava u dječjem parku, Sveti Duh 131

1. Vijeće Mjesnog odbora „Sveti Duh“  traži da se hitno zamjene neispravne sprave u dječjem parku na lokaciji Sveti Duh 131.

2. Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost, na daljnje postupanje.

Ad. 5.  	Ulica Sveti Duh 131 – zahtjev za postavljanje uspornika 

Predsjednik daje riječ gospođi koja je došla sa zahtjevom za postavljanje uspornika na početku odvojka ulice Sveti Duh kod k.br. 131. Pojašnjava problem jer se vozila zaletavaju u ulicu a obzirom da je ulica slijepa često naiđu na pješake, djecu, majke s kolicima.
Nakon rasprave vijećnici su predložili postavljanje prometnih znakova kojima se upozorava da je ulica slijepa i da postoji mogućnost nailaska na pješake.

Z A K LJ U Č A K
o postavljanju prometnih znakova za smirivanje prometa,
„Zona usporenog prometa“ i „Djeca na cesti“

1. Vijeće Mjesnog odbora „Sveti Duh“ raspravljalo je o odvojku ulice Sveti Duh 131-131d koji je slijepi i jako naseljen. Problem su vozila koja se zaletavaju u ulicu u kojoj često naiđu na pješake, djecu ili majke s kolicima. 

2. Vijećnici predlažu postavljanje prometnih znakova za smirivanje prometa:
- „Zona usporenog prometa“
- „Djeca na cesti“

3. Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost, na daljnje postupanje.

Ad.  6.  Ulica Podvinje – zahtjev za uređenje ulice

Predsjednik otvara raspravu o dojavi gosp. Z.Z. iz ulice Podvinje o vlasniku stambenog objekta koji je uzurpirao dio ulice. Zahtjev je proslijeđen Komunalnom redarstvu. Isti je obišao teren i dao izjavu.
Vijećnici su nakon rasprave odlučili da je ulica Podvinje dosta u lošem stanju i da ju je potrebno staviti u prioritete Plana komunalnih aktivnosti za 2023. godinu.
Jednoglasno donesen slijedeći:

Z A K LJ U Č A K
o uređenju ulice Podvinje

1. Vijeće Mjesnog odbora „Sveti Duh“ predlaže da se u Prioritete plana komunalnih aktivnosti uvrsti uređenje ulice Podvinje.

2. Ovaj Zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, civilnu zaštitu i sigurnost, na daljnje postupanje.

Ad. 7.   ULK CARPE DIEM – zahtjev za korištenje prostora, Dunjevac 15A

Predsjednik otvara raspravu o zahtjevu ULK CARPE DIEM o korištenju prostora, Dunjevac 15A. Obzirom da je predstavnica udruge dostavila stari izvod iz upisnika u registar i zatražila termin koji je već zauzet, vijećnici nakon kratke rasprave jednoglasno donose slijedeći:

Z A K LJ U Č A K
1. Vijeće Mjesnog odbora „Sveti Duh“ raspravljalo je o zahtjevu Udruge CARPE DIEM za korištenje prostora kojeg koristi mjesni odbor „Sveti Duh“ na adresi, Dunjevac 15A.

2. Vijeće odbija zahtjev obzirom da je predstavnica udruge dostavila stari izvod iz upisnika u registar i zatražila termin koji je već zauzet.

3. [bookmark: _GoBack]Ovaj Zaključak dostavit će se Udruzi CARPE DIEM.


Ad. 8.   Pitanja, prijedlozi i obavijesti
· Dunjevac od 1do 15 – postavljanje zaštitnih stupića, odgovor Gradskog ureda za obnovu, izgradnju, prostorno uređenje, graditeljstvo, komunalne poslove i promet


Predsjednik čita obavijesti i nakon kratke rasprave zatvara sjednicu.

Sjednica završila u 18:15 sati.

Zapisnik vodila:
Nevenka Antunović

KLASA:    024-08/22-003/1069
URBROJ:  251-13-11-3/001-22-2
Zagreb,      23. svibnja 2022.				
  
       Predsjednik Vijeća 
Mjesnog odbora „Sveti Duh“

           Branko Ančić

